Amsawal deg uḍris « Tirza n At laxert » yewwi-d ɣef tergit i iwala mi d-uɣalen At laxert ɣer At tudert iwakken ad ten-zzmen. At laxert nnuɣnan, ala asḥissef d nnhati i yeččuren ulawennsen, sḥassfen ɣef At tudert i yeǧǧan tutlayt-nsen, amezruy-nsen d wayen akk i d-ḥellan lejdudnsen s umennuɣ, fkan tudert-nsen d iseflan iwakken ad d-asen wid ara iɣelten, ara yidiren di talwit d lehna. At laxert ugin ad rekden, ugin ad afen abrid ɣer talwit almi i asen-kksen wat tudert ugur, kksen-asen aɣbel, belli ur ttaǧǧan ara ayen i asen-d-ǧǧan, ama d leɛwayed, ama d tutlayt.